पेड न्यूज पर कड़ी निगाह रखने का दावा रहा चुनाव आयोग भी ऐसे चैनल और अखबारों का कुछ नहीं बिगाड़ पा रहा। पहले से स्थापित अखबार और चैनल भी इन दिनों यूपी के चुनाव में कवरेज के नाम पर पेड न्यूज कर रहे हैं। कई पार्टियों के नेता भी इस बात से खासे नाराज हैं कि प्रियंका गांधी केवल दो जिलों में घूम कर महज दस सीटों पर प्रचार कर रही हैं तो आईबीएन सेवन, एनडीटीवी और आजतक जैसे चैनल सुबह से शाम तक उनका गुणगान कर रहे हैं। जबकि उनके नेता दिन भर में दर्जनों सीटों और कई जिलों में प्रचार करने बावजूद उतना मीडिया कवरेज नहीं पा रहे जिसके वे हकदार हैं।